《题所居》
宋代·陈辅

湖水山云绕县斜，茂林修竹野人家。
宿酲过午无人问，卧听东风扫落花。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。